КРИТЕРИЈУМИ ОЦЕЊИВАЊА :

Успех ученика у учењу изражава се оценом: одличан (5), врло добар (4), добар (3), довољан (2) и недовољан (1).

Члан 5.

Оцену одличан (5) добија ученик:  
1) који је у целини усвојио основна, проширена и продубљена знања, умења и вештине, а према програму предмета;   
2) чија су знања, умења и вештине на нивоу разумевања и самосталне примене у сродним и новим околностима, односно који:  
— уочава битно,  
— лако одваја појединачно, опште и посебно ради уопштавања,  
- логички повезује чињенице и појмове,  
— самостално закључује на основу датих података,  
— критички расуђује,  
— решава проблеме на нивоу стваралачког мишљења,  
— поседује богат речник и лако се садржајно усмено и писмено изражава,  
— лако и брзо примењује стечена знања,  
— испољава креативну активност на већини часова тог предмета,  
— показује интересовања и самоиницијативност за проширивање стечених знања и додатно самообразовање;  
3) који је овладао предвиђеним психомоторним умењима и вештинама у руковању средствима и техникама рада на нивоу самосталне и стваралачке примене у различитим околностима.

Члан 6.

Оцену врло добар (4) добија ученик:  
1) који је у целини усвојио основна знања, умења и вештине и усвојио више од половине проширених, односно продубљених знања, умења и вештина, а према програму предмета;   
2) чија су знања, умења и вештине на нивоу самосталне репродукције, разумевања и примене, односно који:  
— уочава битно,  
— лако разуме, закључује и репродукује чињенице, дате дефиниције и законитости,  
— критички анализира постојеће чињенице и формулише правила,  
— лако се усмено и писмено изражава,  
— испољава активност на већини часова у идејама, решењима на нов начин,  
— самостално и уз помоћ наставника практично примењује знања, умења и вештине у истим и сличним ситуацијама,  
— испољава интересовања и упорност у савлађивању предвићених садржаја програма;  
  
3) који је овладао предвиђеним психомоторним умењима и вештинама у руковању средствима и техникама рада на нивоу самосталне примене.

Члан 7.

Оцену добар (3) добија ученик:  
1) који је у целини усвојио основна знања, умења и вештине и половину проширених знања, умења и вештина, а према програму предмета;  
2) чија су знања, умења и вештине на нивоу самосталне репродукције и разумевања уз помоћ наставника, односно на нивоу могућности ученика да:  
— схвати значење научених садржаја, објашњења и да их повезује,  
— уочава битно, а у ситуацијама анализа, апстраховања и закључивања захтева посебно залагање наставника и додатну помоћ,  
— има тешкоћа у брзом и течном усменом и писменом изражавању;  
  
3) који је овладао предвиђеним психомоторним умењима и вештинама у руковању средствима и техникама рада на нивоу примене.

Члан 8.

Оцену довољан (2) добија ученик:  
1) који је усвојио основна знања, умења и вештине, а према програму предмета;  
2) чија су знања, умења и вештине на нивоу репродукције уз наставникову помоћ, односно који:  
— испољава тешкоће у анализи чињеница, података, њиховом уопштавњу и закључивању,  
— има склоност ка пасивном запамћивању и механичком репродуковању,  
— има тешкоћа у усменом и писменом изражавању,